CELEX: C2004/217/11
Language: da
Date: 2004-08-28 00:00:00
Title: Domstolens dom (Anden Afdeling) af 8. juli 2004 i sag C-166/03, Kommissionen for De Europæiske Fællesskaber mod Den Franske Republik (Traktatbrud — artikel 28 EF — salg af genstande af ædelmetal — betegnelserne »guld« og »guldlegering«)

28.8.2004   
            
            
               DA
            
            
               Den Europæiske Unions Tidende
            
            
               C 217/6
            
         
      DOMSTOLENS DOM
   
   (Anden Afdeling)
   af 8. juli 2004
   i sag C-166/03, Kommissionen for De Europæiske Fællesskaber mod Den Franske Republik (1)
   
   (Traktatbrud - artikel 28 EF - salg af genstande af ædelmetal - betegnelserne »guld« og »guldlegering«)
   (2004/C 217/11)
   Processprog: fransk
   I sag C-166/03, Kommissionen for De Europæiske Fællesskaber (befuldmægtiget: B. Stromsky) mod Den Franske Republik (befuldmægtigede: G. de Bergues og F. Million), angående en påstand om, at det fastslås, at Den Franske Republik har tilsidesat de forpligtelser, der påhviler den i medfør af artikel 28 EF, idet den forbeholder betegnelsen »guld« for genstande, hvis holdighedsstempel angiver 750 promille, mens genstande, hvis holdighedsstempel angiver 375 eller 585 promille, skal betegnes »guldlegering«, har Domstolen (Anden Afdeling), sammensat af afdelingsformanden, C.W.A. Timmermans, samt dommerne J.-P. Puissochet, J.N. Cunha Rodrigues (refererende dommer), R. Schintgen og N. Colneric; generaladvokat: F.G. Jacobs; justitssekretær: R. Grass, den 8. juli 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat de forpligtelser, der påhviler den i medfør af artikel 28 EF, idet den forbeholder betegnelsen »guld« for genstande, hvis holdighedsstempel angiver 750 promille, mens genstande, hvis holdighedsstempel angiver 375 eller 585 promille, skal betegnes »guldlegering«.
            
         
               2)
            
            
               Den Franske Republik betaler sagens omkostninger.
            
         
      (1)  EFT C 135 af 7.6.2003.